Document ID: 32015R0458

UREDBA KOMISIJE (EU) 2015/458
z dne 19. marca 2015
o spremembi Uredbe (ES) št. 657/2007 o izvajanju Uredbe Sveta (ES) št. 1165/98 o kratkoročnih statističnih kazalcih glede vzpostavitve evropskih vzorčnih načrtov
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe Sveta (ES) št. 1165/98 z dne 19. maja 1998 o kratkoročnih statističnih kazalcih (1) in zlasti tretjega pododstavka v povezavi s točko (d) prvega pododstavka člena 17 Uredbe,
ob upoštevanju naslednjega:
(1)
Uredba (ES) št. 1165/98 vzpostavlja skupni okvir za pripravo kratkoročnih evropskih statističnih kazalcev o poslovnem ciklu.
(2)
Uredba Komisije (ES) št. 657/2007 (2) določa pravila in pogoje, ki se uporabljajo za pošiljanje podatkov držav članic, ki sodelujejo pri evropskih vzorčnih načrtih za kratkoročne statistične kazalce. Ta pravila omogočajo prilagoditev pogojev evropskih vzorčnih načrtov spremembam referenčnega leta.
(3)
Ponderji za pripravo evropskih agregatov vseh kratkoročnih statističnih kazalcev so bili posodobljeni leta 2013. Ta sprememba referenčnega leta je privedla do pregleda postavk dejavnosti NACE in postavk proizvodov CPA, izbranih za posamezne države članice, ki sodelujejo pri evropskih vzorčnih načrtih. Izbor postavk dejavnosti NACE in postavk proizvodov CPA bi bilo treba prilagoditi, da se bodo upoštevale spremembe v zadnjih letih glede relevantnosti posameznih postavk dejavnosti NACE in postavk proizvodov CPA.
(4)
Uredbo (ES) št. 657/2007 bi bilo zato treba ustrezno spremeniti.
(5)
Ukrepi iz te uredbe so v skladu z mnenjem Odbora za evropski statistični sistem -
SPREJELA NASLEDNJO UREDBO:
Člen 1
Priloga k Uredbi (ES) št. 657/2007 se nadomesti z besedilom iz Priloge k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. marca 2015

Labels: 12
19